Скупштина општине Врњачка Бања на \_\_\_\_\_\_\_\_\_\_\_седници, одржаној дана \_\_\_\_\_\_\_\_\_.2019.године на основу чл. 99. став 19-21.Закона о планирању и изградњи изградњи (''Сл. гласник РС'', бр. 72/09, 81/09-испр, 64/10- Одлука УС, 24/11, 121/12, 42/2013-Одлука УС, 50/2013-Одлука УС, 98/2013-Одлука УС, 132/14 и 145/14), 29.ст.4. Закона о јавној својини (''Сл. гласник РС'', бр.72/11 88/2013, 105/2014, 104/2016 - др. закон, 108/2016 и 113/2017), чл.3 Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ("Сл. гласник РС", бр 16/2018), чл. 62. Одлуке о начину поступања са непокретностима које су у јавној својини Општине Врњачка Бања, односно на којима општина Врњачка Бања има посебна својинска овлашћења (''Сл.лист општине Врњачка Бања'', бр. 28/16-пречишћен текст и 19/17), и чл.40.ст.1.тач.38. Статута општине Врњачка Бања (''Сл. лист општине Врњачка Бања'', бр.23/16-пречишћен текст), доноси

**ОДЛУКУ**

**О ПРИБАВЉАЊУ НЕПОКРЕТНОСТИ НА ДЕЛОВИМА КП.БР.1115, 1116/2 И 1116/1 КО ПОДУНАВЦИ У ЈАВНУ СВОЈИНУ**

**ОПШТИНЕ ВРЊАЧКА БАЊА**

Члан 1.

Овом Одлуком прибављају се у јавну својину општине по тржишним условима, непосредном погодбом непокретности и то**:** део кп.бр.1115, који део је површине је 86м2, део кп.бр.1116/2 , који део је површине 74м2 и део кп.бр.1116/1, који део је површине 23м2, све у КО Подунавци.

Кат.парцеле 1115 и 1116/2 КО Пуданвци су приватна својина Станојевић Душка из Подунаваца, а кат.парцела 1116/1 је приватна својина Витић Данке из Подунаваца.

Делови наведених кат.парцела су планирани за проширење школског дворишта за потребе ОШ ''Бранко Радичевић'' у поступку озакоњења школског игралишта.

 Члан 2.

Непокретност из чл.1.ове Одлуке прибавља се по тржишним условима у поступку непосредне погодбе на основу процене тржишне вредности непокретности од стране Пореске управе, Филијале Ц- Врњачка Бања,бр.115-464-08-15/19 од 24.4.2019.године на износ од 1.500,00 дин./м2за купопродајну цену, која за све парцеле укупно износи 274.500,00 динара. Купопродајна цена се исплаћује власницама из чл.1 ове одлуке на начин и у року који су обавезни елементи уговора који су власници у обавези да закључе са општином у року од 30 дана од дана доношења ове одлуке, у противном ова Одлука престаје да важи.

 Члан 3.

Овлашћује се Председник општине Врњачка Бања да потпише уговор о прибављању у јавну својину општине непокретности из чл.1.ове одлуке у рокуод 30 дана од дана доношења ове одлуке.

Члан 4.

Ова Одлука ступа на снагу осмог дана од дана објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_/19 од \_\_\_\_\_\_.2019.године

 ПРЕДСЕДНИК

СКУПШТИНЕ ОПШТИНЕ

 Иван Радовић

**Образложење**

**ПРАВНИ ОСНОВ**: **чл.99.ст.19,20. и 21. Закона о планирању и изградњи** (“Службени гласник Републике Србије” бр. 72/09, 81/09 - испр, 64/10 - одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14 и 145/14)прописује да се

Ст.19„**Грађевинско земљиште се прибавља у јавну својину у складу са одредбама Закона о јавној својини које се односе на прибављање других непокретности у јавну својину**“.

Ст.20. „**Прибављање неизграђеног грађевинског земљишта у јавну својину за потребе уређења површина јавне намене, може се, осим у поступку прописаним законом којим се уређује експропријација, спровести и споразумом са власником грађевинског земљишта, на начин и у поступку који се уређује општим актом јединице локалне самоуправе“.**

Ст.21. „**Прибављањем грађевинског земљишта у јавну својину сматра се и размена непокретности“.**

**Чл.29.ст.4.** **Закона о јавној својини (''Сл. гласник РС'', бр. 72/11**), прописује :

 **„Изузетно од става 1. овог члана, непокретне ствари се могу прибавити или отуђити непосредном погодбом, али не испод од стране надлежног органа процењене тржишне вредности непокретности (код отуђења), односно не изнад те вредности (код прибављања), ако у конкретном случају то представља једино могуће решење. Предлог акта, односно акт о оваквом располагању мора да садржи образложење из кога се може утврдити постојање ових околности.“**

**Члан 3** **Уредба о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ("Сл. гласник РС", бр. 16/18 )** прописује услове и поступак на следећи начин.

**„Непокретности се могу прибавити у јавну својину непосредном погодбом, али не изнад од стране надлежног органа процењене тржишне вредности непокретности, ако у конкретном случају то представља једино могуће решење, под којим се подразумева:**

**1) случај када непокретност која се прибавља у јавну својину по својим карактеристикама једина одговара потребама власника, корисника, односно носиоца права коришћења, с тим да предлог акта, односно акт о оваквом располагању садржи образложење разлога оправданости и целисходности прибављања са аспекта остварења интереса Републике Србије, аутономне покрајине, односно јединице локалне самоуправе и разлоге због којих се прибављање не би могло реализовати јавним надметањем, односно прикупљањем писмених понуда;**

**Непокретности у јавној својини могу се отуђити из јавне својине непосредном погодбом, али не испод, од стране надлежног органа процењене тржишне вредности непокретности, ако у конкретном случају то представља једино могуће решење, уз посебно образложење разлога оправданости и целисходности отуђења и разлога због којих се отуђење не би могло реализовати јавним надметањем, односно прикупљањем писмених понуда.**

**Пошто надлежни орган донесе акт да се непокретност прибави у јавну својину, односно отуђи из јавне својине непосредном погодбом, формира комисију која по окончаном поступку непосредне погодбе записник са одговарајућим предлогом, доставља надлежном органу.**

**Одлуку о предлогу комисије из става 3. овог члана у погледу прибављања непокретности у јавну својину, односно отуђења непокретности из јавне својине, након спроведеног поступка непосредне погодбе, доноси надлежни орган. „**

**Члан 62 Одлуке о начину поступања са непокретностима које су у јавној својини Општине Врњачка Бања, односно на којима општина Врњачка Бања има посебна својинска овлашћења (''Сл.лист општине Врњачка Бања'', бр. 28/16- пречишћен текст и 19/17),**

„**Грађевинско земљиште се прибавља у јавну својину на начин и у поступку који је прописан Законом о јавној својини подзаконским актима донетим на основу тог закона и одредбама ове Одлуке које регулишу начин, поступак и надлежност органа локалне самоуправе за прибављање осталих непокретности у јавну својину**

**Неизграђено грађевинско земљиште може се прибавити у јавну својину за потребе уређења површина јавне намене споразумом са власником грађевинског земљишта а спроводи се по поступку који је прописан за прибављање грађевинског земљишта непосреном погодбом који је прописан законом, подзаконским актима и одредбама ове Одлуке које регулишу поступак и надлежност органа локалне самоуправе за прибављање осталих непокретности непосредном погодбом у јавну својину.**

**Прибављањем грађевинског земљишта у јавну својину сматра се и размена непокретности и спроводи се по поступку који је прописан одредбама ове Одлуке које регулишу услове, поступак и надлежност органа локалне самоуправе за прибављање осталих непокретности у јавну својину путем размене“.**

**Чл.40. Статута општине Врњачка Бања** **(''Сл. лист општине Врњачка Бања'', бр.12/19) прописује надлежност Скупштине за одлучивање о прибављању непокретности у јавне својине општине.**

**РАЗЛОЗИ И ОБЈАШЊЕЊА**

ОШ ''Бранко Радичевић'' Вранеши се обратила захтевом за решавање имовинских односа за делове кп.бр.1115, 1116/2 и 1116/1 све у КО Подунавци, који делови парцела се према фактичком стању на терену налазе у склопу школског дворишта школског објекта у Подунавцима, који је изграђен на кп. бр.1112 и 1111 КО Подунавци. Изградњом школског игралишта за које је поступак озакоњења у току, заузети су делови кп. 1115, 1116/2 и 1116/1 све у КО Подунавци, из ког разлога је неопходно решавање имовинских односа за исте, у циљу озакоњења школског игралишта.

Проценом бр. 115-464-08-15/19 од 24.4.2019.године, утврђена је тржишна вредности непокретности од стране Пореске управе, Филијале Ц- Врњачка Бања, на износ 1.500,00 дин./м2.

 За наведене парцеле су у буџету општине за 2019.годину су обезбеђена средства у висини од 274.500,00 динара.

**ФИНАНСИЈСКИ ЕФЕКТИ**: Исказани у чл.2.предлога ове Одлуке

**СТУПАЊЕ НА СНАГУ И ОБЈАВЉИВАЊЕ:** У складу са члан 196. ст.3. и 4. **Устава Републике** **Србије** ("Сл. гласник РС", бр. 98/2006)

 ОПШТИНСКО ПРАВОБРАНИЛАШТВО

 Славица Станковић, општински правобранилац

Р е п у б л и к а С р б и ј а

ОПШТIНА ВРЊАЧКА БАЊА

Општинска управа

Одсек за урбанизам, еколошке и

имовинско-правне послове

Број: 46- 5/19

Дана: 5.3.2019.год.

ВРЊАЧКА БАЊА

**СКУПШТИНИ ОПШТИНЕ ВРЊАЧКА БАЊА**

**ОПШТИНСКОМ ВЕЋУ ОПШТИНЕ ВРЊАЧКА БАЊА**

ПРЕДМЕТ: Предлог одлуке о прибављању у јавну својину општине

 У прилогу Вам достављамо Предлог одлуке о прибављању кп.бр. 158/8 површине 140м2 и кп.бр. 158/13 површине 161м2 обе у КО Врњачка Бања, уписане у листу непокретности бр.7863за КОВрњачка Бања, власништво на по ½ идеалној Марић Ивана из Врњачка Бања, ул.Кнеза Милоша бр.80 и Милошевић Иване из Врњачка Бања, Видикавац бр.7, са фотокопијом пратеће документације.

Oбрада:

Љиљана Благојевић  **НАЧЕЛНИК**

 **ОПШТИНСКЕ УПРАВЕ**

 **Славиша Пауновић**

**Руководилац Одсека**

**Славица Стаменић**